Държавен вестник, бр. 10, 2021 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  10
(3) Обновяването на ДНМ I и II клас се 
извършва чрез цялостна нивелация в сроко-
вете по чл. 8. При възможност, в месеците, 
предхождащи измерването на конкретна ли-
ния, се прави подробно теренно проучване на 
реперите от нея по реда на глава четвърта, 
раздел I и се изследва стабилността на ВНР 
по реда на чл. 59 и 60. Изравнените стойности 
на геопотенциалните числа и нормалните 
височини на всички репери се определят за 
съответния клас нивелация по реда на насто-
ящата инструкция.
Чл. 119. Работите по поддържане на ДНМ 
I и II клас се приемат по реда на глава осма, 
раздел IV и приключват с допълване на съ-
ществуващите и създаване на нови материали, 
които служат за поддържане на информацията 
и данните за нивелачните репери в актуално 
състояние.
Чл. 120. Работите по обновяване на ДНМ 
I и II клас завършват с въвеждане в употреба 
на каталозите по чл. 116.
ДОПЪЛНИТЕЛНА РАЗПОРЕДБА
§ 1. По смисъла на тази инструкция:
1. „Вертикална референтна система“ е 
съвкупност от геометрични параметри и по-
тенциала на силата на тежестта на Земята, 
както и от техните изменения във времето.
2. „Височинен компонент“ е геопотенци-
ално число, физическа височина или геоде-
зическа височина.
3. „Височинна референтна система“ се 
състои от изходна (нулева) референтна повърх-
ност за отчитане на височини и височинен 
компонент.
4. „Геодезическа референтна система“ е 
набор от международно приети константи и 
конвенции, описващи земните геометрия и 
поле на силата на тежестта.
5. „Геоид“ е еквипотенциалната повърхнина 
на земното поле на силата на тежестта, която 
най-добре се вписва (по смисъла на метода на 
най-малките квадрати) до глобалното средно 
морско ниво.
6. „Геопотенциал“ (още „реален земен 
потенциал“) е потенциалът на полето на 
силата на тежестта, дефиниран като сума от 
потенциала на земното гравитационно поле 
(гравитационен потенциал) и потенциала на 
центробежната сила (центробежен потенциал).
7. „Геопотенциална разлика“ е разликата 
в геопотенциалите на две точки, намиращи 
се на различни ниво-повърхнини.
8. „Геопотенциално число“ е разликата 
между стойностите на геопотенциала на 
дадена точка и геопотенциала на приетото 
за съответната височинна система изходно 
(нулево) ниво.
9. „Еквипотенциална повърхнина“ (още 
„ниво-повърхнина“) е повърхнина, във всяка 
точка на която геопотенциалът има една и 
съща стойност.
10. „Квазигеоид“ е изходната отчетна по-
върхнина за нормалните височини.
11. „Нормален потенциал“ е потенциалът 
на нормалното поле на силата на тежестта.
12. „Нормална височина“ е вид физическа 
височина на дадена точка, определена като 
разстояние от повърхността на Земята до 
квазигеоида, мерено по нормалната отвесна 
линия.
13. „Нормална отвесна линия“ е крива 
линия, перпендикулярна на всяка една екви-
потенциална повърхнина (ниво-повърхнина) 
на нормалното поле на силата на тежестта, 
генерирано от референтния елипсоид (нор-
малната Земя).
14. „Нормално поле на силата на тежестта“ 
е поле на силата на тежестта, генерирано от 
елипсоид, вписан в Земята, съдържащ цяла-
та є маса (вкл. и атмосферата) и въртящ се 
заедно с нея около малката є ос.
15. „(Реална) отвесна линия“ е крива линия, 
перпендикулярна на всяка една еквипотенци-
ална повърхнина (ниво-повърхнина) на полето 
на силата на тежестта на Земята.
16. „Приливна система“ на една величина 
показва дали в стойността на дадената вели-
чина (която е свързана с полето на силата 
на тежестта на Земята) се съдържат или не 
ефектите (директен и индиректен) на при-
ливния потенциал.
17. „Референтен елипсоид“ е математически 
дефинирана повърхнина, която апроксимира 
формата на Земята, има конкретни размери 
и се асоциира с геодезическа референтна 
система.
18. „Физическа височина“ е разстоянието, 
мерено по протежение на отвесната линия, 
между точка на земната повърхност и рефе-
рентна повърхност, свързана с полето на си-
лата на тежестта на Земята, като физическата 
височина има положителна стойност за точки 
над референтна повърхност и отрицателна –  
за точки под нея.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Инструкцията се издава на основание 
§ 4 от Наредба № РД-02-21-1 от 9.07.2015 г. за 
Държавната нивелачна мрежа (ДВ, бр. 55 от 
2015 г.).
§ 3. Дейностите, свързани с прилагането 
на тази инструкция, се възлагат, контроли-
рат и приемат съобразно компетенциите на 
държавните органи съгласно глава втора от 
Закона за геодезията и картографията.
§ 4. Инструкцията отменя Инструкция за 
нивелация I и II клас, издадена през 1980 г. 
от Комитета по архитектура и благоустрой-
ство – Главно управление по геодезия, кар-
тография и кадастър.
§ 5. Указания по прилагане на инструкци-
ята дава изпълнителният директор на Аген-
цията по геодезия, картография и кадастър.
§ 6. Инструкцията влиза в сила от деня 
на обнародването є в „Държавен вестник“.
Министър: 
Петя Аврамова